ซัมซุง กาแลคซีเอส (สมาร์ตโฟน)

ซัมซุง กาแลคซีเอส (; ชื่อรหัส Galaxysmtd) เป็นสมาร์ตโฟนแอนดรอยด์ ที่ออกแบบ ผลิตและจัดจำหน่ายโดยบริษัทซัมซุง อเล็คทรอนิคส์ เปิดตัวในเดือนมีนาคม ค.ศ. 2010 ที่ประเทศสิงคโปร์ และวางจำหน่ายในเดือนมิถุนายน ค.ศ. 2010 เป็นรุ่นแรกในชุดกาแลคซีเอส ขณะเปิดตัว กาแลคซีเอสเป็นสมาร์ตโฟนที่ประมวลผลทางกราฟิกได้เร็วที่สุด และมีความบางแค่ 9.9 มิลลิเมตร ซึ่งถือเป็นสมาร์ตโฟนที่บางที่สุดในขณะนั้น กาแลคซีเอสมาพร้อมกับระบบปฏิบัติการแอนดรอยด์ 2.1 เอแคลร์ที่สามารถอัปเกรดเป็นแอนดรอยด์ 2.3 จิงเจอร์เบรดได้ ซีพียู ARM Cortex A8 1 จิกะเฮิรตซ์ หน้าจอเป็นจอซูเปอร์แอโมเลดขนาด 4 นิ้ว กล้องหลังมีความละเอียด 5 ล้านพิกเซล

กาแลคซีเอสได้รับการตอบรับส่วนใหญ่ไปในทางที่ดี ซีเน็ตเอเซียให้คะแนนกาแลคซีเอส 8.4 เต็ม 10, จีเอ็มเอมอารีนา.คอมกล่าวชมว่ากาแลคซีเอสมี "คุณภาพเสียงที่สมบูรณ์แบบ" และ "เป็นผู้นำสมาร์ตโฟนแอนดรอยด์ตัวใหม่" และนิตยสารไทม์จัดกาแลคซีเอสอยู่ในอันดับ 2 ของ 10 อันดับสุดยอดอุปกรณ์อิเล็กทรอนิกส์ของปี ค.ศ. 2010

อ้างอิง

แหล่งข้อมูลอื่น 
 
 รีวิว Samsung Galaxy S ตอนที่ 1 | Blognone
 รีวิว Samsung Galaxy S ตอนที่ 2 | Blognone
 รีวิว Samsung Galaxy S ตอนที่ 3 | Blognone

สมาร์ตโฟน
สมาร์ตโฟนซัมซุง
โทรศัพท์มือถือซัมซุง
โทรศัพท์มือถือจอสัมผัส
อุปกรณ์แอนดรอยด์
ผลิตภัณฑ์ที่เปิดตัวในปี พ.ศ. 2553